ബാലികാദിനത്തില് ജനിച്ച പെണ്കുഞ്ഞിന് ആദരം കോട്ടയം: അന്താരാഷ്ട്ര ബാലികാദിനത്തില് കോട്ടയം ജനറല് ആശുപത്രിയില് ജനിച്ച പെണ്കുഞ്ഞിന് ആദരം. കോട്ടയം ജില്ലാ വനിതാ ശിശു വികസന ഓഫീസിന്റെയും മഹിളാ ശക്തി കേന്ദ്രയുടെയും ആഭിമുഖ്യത്തിലാണ് പെണ്കുഞ്ഞിന്റെ ജനനം ആശുപത്രിയില് ആഘോഷിച്ചത്. പാത്താമുട്ടം മാളിയേക്കടവ് സ്വദേശികളായ വിനീഷ്ജെസ്ന ദന്പതികളുടെ പെണ്കുഞ്ഞിനെയാണ് ആദരിച്ചത്. ജില്ലാ വനിതാ ശിശു വികസന ഓഫീസര് ജെബിന് ലോലിത സെയിന് മൊമെന്റോയും ജില്ലാ ശിശു സംരക്ഷണ ഓഫീസര് കെ.എസ്. മല്ലിക ഉപഹാരവും കുഞ്ഞിന്റെ ബന്ധുക്കള്ക്കു കൈമാറി. കാറും ബൈക്കും കൂട്ടിയിടിച്ച് ബൈക്ക് യാത്രികനു പരിക്ക് ഏറ്റുമാനൂര്: കാറും ബൈക്കും കൂട്ടിയിടിച്ച് ബൈക്ക് യാത്രികനു പരിക്കേറ്റു. മാഞ്ഞൂര് മലയില് ജയേഷ് കുമാര് 36 നാണു പരിക്കേറ്റത്. മെഡിക്കല് കോളജ് ആശുപത്രിയില് പ്രവേശിപ്പിച്ച ജയേഷ് കുമാര് തീവ്രപരിചരണ വിഭാഗത്തിലാണ്. ഇന്നലെ ഉച്ചകഴിഞ്ഞ് 1.45 ന് ഏറ്റുമാനൂര് എറണാകുളം റോഡിലുള്ള കാണക്കാരി പള്ളിപ്പടി വളവിനു സമീപമായിരുന്നു അപകടം. അപകടത്തില്പ്പെട്ട കാറില്ത്തന്നെ ജയേഷ് കുമാറിനെ മെഡിക്കല് കോളജ് ആശുപത്രിയില് എത്തിക്കുകയായിരുന്നു. കുറവിലങ്ങാട് പോലീസ് സ്ഥലത്തെത്തി മേല്നടപടി സ്വീകരിച്ചു.